22 พฤศจิกายน 2564

การสร้างโซลูชันสำหรับตรวจสุขภาพจากระยะไกลที่เชื่อถือได้

**งานพิมพ์อิเล็กทรอนิกส์**สู่การเป็นเครื่องช่วยชีวิตที่มีศักยภาพสูง

กรุงเทพฯ – นักวิทยาศาสตร์ของเฮงเค็ลประสบความสำเร็จในก้าวสำคัญด้านงานพิมพ์อิเล็กทรอนิกส์ โดยหมึกที่เป็นนวัตกรรมจากเฮงเค็ลได้นำมาใช้ในการพิมพ์วงจรอิเล็กทรอนิกส์บนพื้นผิวหรือวัสดุต่างๆ ช่วยให้บริษัทต่างๆ ในอุตสาหกรรมการดูแลสุขภาพสามารถปรับปรุงคุณภาพชีวิตที่ดีขึ้นให้กับผู้ป่วยได้

อุปกรณ์อิเล็กทรอนิกส์ที่พิมพ์ออกมาสามารถทำให้วัตถุเกือบทุกชนิดมีความอัจฉริยะ โดยสามารถทำหน้าที่เป็นเซ็นเซอร์วัดอุณหภูมิ ความชื้น หรือสัมผัสได้ นอกจากนี้ยังเชื่อมต่อกับโมดูลการสื่อสารซึ่งสามารถส่งข้อมูลหรือการแจ้งเตือนไปยังผู้ใช้ โดยตลาดเครื่องพิมพ์อิเล็คทรอนิคส์คาดว่าจะมีมูลค่าสูงถึง [65,000 ล้านดอลลาร์ในปี พ.ศ. 2567](https://www.globenewswire.com/news-release/2019/04/17/1805238/0/en/Printed-Electronics-Market-to-Garner-11-0-CAGR-till-2024-Rising-Demand-in-Healthcare-and-Automotive-to-Drive-Growth-TMR.html) ในขณะที่ตลาดโลกสำหรับแผ่นแปะผิวหนังอิเล็กทรอนิกส์คาดการณ์ว่าจะมีมูลค่าเพิ่มขึ้นกว่าเท่าตัวในระหว่างปี พ.ศ. 2561 ถึงปี พ.ศ. 2567

**การมอนิเตอร์อาการผู้ป่วยโควิด 19 จากระยะไกล**

ด้วยความร่วมมือกับบริษัททางการแพทย์และเทคโนโลยีถึง 6 แห่ง เฮงเค็ลได้พัฒนา [smart health patch](https://www.henkel.com/press-and-media/press-releases-and-kits/2020-04-27-henkel-materials-enable-remote-monitoring-of-coronavirus-patients-1059582) (แผ่นแปะผิวหนัง) ที่สามารถตรวจสอบการหายใจ อัตราการเต้นของหัวใจ และอุณหภูมิของผู้ป่วยได้อย่างต่อเนื่องจากระยะไกลแบบไร้สาย แต่เดิมผลิตภัณฑ์นี้ใช้สำหรับมอนิเตอร์อาการผู้ป่วยที่มีภาวะหัวใจล้มเหลวและโรคลมบ้าหมู และในปัจจุบันได้นำมาใช้เพื่อติดตามอาการของผู้ป่วยโควิด 19 ในโรงพยาบาลต่างๆ ในกรุงเบลเยียมกว่า 20 แห่ง

สติจน์ จีลิสเซ็น หัวหน้าแผนกอุปกรณ์อิเล็คทรอนิคส์การพิมพ์ระดับโลกของเฮงเค็ลกล่าวว่า "โซลูชันสำหรับการมอนิเตอร์อาการจากระยะไกล เช่น แผ่นแปะผิวหนังอัจฉริยะ มีศักยภาพในการประหยัดเวลาและลดการสัมผัสการติดเชื้อของผู้ปฏิบัติงานได้"

ระบบนี้มีข้อดีอย่างมากสำหรับผู้ป่วยที่มีความจำเป็นต้องกักตัวอยู่ที่บ้านหรือผู้สูงอายุที่อาศัยอยู่ในบ้านพักคนชรา เนื่องจากอุปกรณ์นี้สามารถตรวจวัดและรายงานผลได้เองอัตโนมัติ ทำให้พวกเขามั่นใจได้ว่าการตรวจวัดนั้นถูกต้องและมีการมอนิเตอร์อย่างต่อเนื่อง อุปกรณ์นี้เสริมความมั่นใจ โดยเฉพาะอย่างยิ่งกับผู้สูงอายุในบ้านพักคนชราและครอบครัวของพวกเขา

**ช่วยลดภาระงานของบุคลากรทางการแพทย์ในระบบสาธารณสุข**

เนื่องจากผู้คนมีอายุยืนยาวขึ้นและประชากรสูงอายุอาจสร้างแรงกดดันให้กับภาคส่วนบริการสุขภาพ โรงพยาบาลหรือสถาบันการดูแลผู้สูงอายุจึงเริ่มใช้เทคโนโลยีใหม่นี้เพื่อปรับปรุงคุณภาพชีวิตของผู้ป่วยให้ดีขึ้น ตัวอย่างเช่น หมึกนำไฟฟ้าของเฮงเค็ล ใช้สำหรับพิมพ์วงจรอิเล็กทรอนิกส์เป็นเซ็นเซอร์ตรวจจับความชื้นที่บริเวณด้านในของผ้าอ้อมสำหรับผู้สูงอายุ โมดูล Wi-Fi หรือ Bluetooth จะเป็นตัวบอกเจ้าหน้าที่พยาบาลเมื่อถึงเวลาเปลี่ยนผ้าอ้อม ผ้าอ้อมอัจฉริยะช่วยให้ผู้สวมใส่รู้สึกสบายยิ่งขึ้น และยังช่วยแบ่งเบาภาระของผู้ดูแลและลดความเครียดทางอารมณ์ที่ผู้ป่วยต้องเปลี่ยนผ้าอ้อมโดยไม่จำเป็น

**การมอนิเตอร์โรคเรื้อรัง**

อุปกรณ์อิเล็กทรอนิกส์ที่พิมพ์ออกมาใช้ในแผ่นแปะอัจฉริยะช่วยลดแรงกดดันต่อระบบการรักษาพยาบาลเนื่องจากจำนวนผู้ป่วยโรคเรื้อรังที่เพิ่มสูงขึ้น ตัวอย่างเช่น ผู้ที่เป็นโรคหัวใจ สามารถใช้แผ่นแปะนี้เพื่อติดตามคลื่นไฟฟ้าหัวใจอย่างต่อเนื่อง โดยแพทย์สามารถมอนิเตอร์ได้จากระยะไกล ผู้ป่วยโรคเบาหวานสามารถตรวจระดับน้ำตาลในเลือดได้อย่างต่อเนื่องแทนการเก็บตัวอย่างเลือดหลายๆ ครั้งต่อวัน ซึ่งจะช่วยให้สามารถระบุช่วงเวลาที่เหมาะสมในการฉีดอินซูลินได้อย่างแม่นยำ

เพิ่มความสะดวกสบายให้กับผู้ป่วย

แผ่นแปะอัจฉริยะ (Smart health patches) สามารถตรวจสอบอัตราการเต้นของหัวใจ การทำงานของสมอง หรือรูปแบบการหายใจของผู้ป่วยจากระยะไกล ช่วยเพิ่มความสะดวกสบายให้กับผู้ป่วยในขณะที่อยู่ที่บ้านได้ ในขณะเดียวกันก็ช่วยลดจำนวนการไปคลินิกหรือโรงพยาบาลได้อีกด้วย ด้วยหมึกนำไฟฟ้าและกาวเฉพาะทางของเฮงเค็ลสำหรับติดแผ่นแปะบนผิวหนังนี้ ช่วยให้สามารถผลิตอุปกรณ์อัจฉริยะทางการแพทย์ใหม่ๆ ได้ในปริมาณมาก และยังมีประสิทธิภาพที่เชื่อถือได้อีกด้วย

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com